**Ford Ranger devine mai atractiv de exploatat în teren accidentat datorită noilor versiuni Wildtrak X și Tremor**

* Ford Pro introduce Ranger Wildtrak X și Ranger Tremor în familia celui mai bine vândut pick-up din Europa și oferă cea mai variată gamă de versiuni oferită vreodată
* Wildtrak X și Tremor oferă o suspensie unică, cu o cursă lungă, amortizoare Bilstein, alături de sisteme avansate de asistență în teren accidentat pentru șofer și un desing cu elemente mai îndrăzneț conturate
* Noile versiuni oferă, în premieră, sistemul Flexible Rack, care permite transportul scărilor, scândurilor sau caiacelor direct pe plafon, eliberând spațiul de încărcare din benă.
* Ranger Double Cab Wildtrak X și Tremor pot fi comandate în România începând cu luna aprilie, iar primele livrări sunt programate pentru Q3 2023. Prețurile pornesc de la 49.950 euro fără TVA pentru Wildtrak X și 43.900 euro fără TVA pentru Tremor.

**DUNTON, Marea Britanie, 28 martie 2023** – Ford Pro a prezentat noul Ranger Wildtrak Xși Ranger Tremor – două versiuni cu performanțe crescute în teren accidentat ale celui mai bine vândut pick-up din Europa.

Adresându-se clienților care au nevoie de performanțe sporite în condiții dificile de teren accidentat, ambele modele propun un șasiu reproiectat substanțial, cu îmbunătățiri unice ale suspensiei, printre care enumerăm, în dotarea de serie, amortizoare Bilstein de înaltă performanță. Sistemele de asistență pentru șofer sunt orientate pe comportamentul în teren accidentat 1, au rolul de a oferi mai multă încredere, iar designul celor două versiuni reflectă un caracter mai puternic, cu detalii mai bine reliefate și scoase în evidentă.

Ranger Wildtrak X și Tremor oferă pentru prima dată sistemul Flexible Rack, care permite transportarea unor încărcăturii mai lungi direct pe plafon. Sistemul este ușor de utilizat și va fi disponibil ca opțiune și pentru modelele Ranger Limited și Wildtrak.

„Noile versiuni Ranger Wildtrak X și Tremor urmează aceeași rețetă ca și emblematicul nostru Ranger Raptor; fiecare adaugă și mai multă abilitate în teren accidentat și un aspect remarcabil pentru cel mai popular pick-up din Europa. Împreună, cele două noi versiuni extind familia lui Ranger la un nou nivel, crescându-i atractivitatea pentru mai mulți clienți ca niciodată”, a declarat Hans Schep, director general Ford Pro, Europa.

Introducerea versiunilor Ranger Wildtrak X și Tremor vine ca urmare a celei mai bune performanțe de vânzări obținute vreodată de Ranger în Europa. 2 Anul trecut, acesta a avut o cotă de piață record, de 44,9% și o creștere anuală a cotei de 18%, cifre care au încununat opt ani consecutivi ca lider în segment. În România, comenzile pentru ambele versiuni sunt deschise începând cu luna aprilie 2023, iar livrările vor debuta în Q3 2023.

**Ranger Wildtrak X**

Ranger Wildtrak X se bazează pe modelul Wildtrak, dar aduce o garda la sol mai mare cu 26 mm și o lățime crescută cu 30 mm a ecartamentului, pentru un comportament mai sigur în teren accidentat. 3 Amortizoare Bilstein de înaltă performanță, oferite standard, sunt sensibile la poziție și dozează forță de amortizare în orice scenariu pentru a îmbunătăți performanțele în teren accidentat, fără a compromite comportamentul pe șosea. Sistem de servodirecție a fost și el ajustat, iar protecțiile de oțel de sub mașină oferă și mai multă încredere în teren accidentat.

Printre noile tehnologii dedicate pentru off-road, oferite în dotarea de serie, notăm Trail Turn Assist, 1 care utilizează funcția de vectorizare a cuplului la frânare pentru a reduce raza de bracaj cu până la 25% atunci când sunt necesare viraje strânse. Trail Control 1 funcționează într-un mod similar cu controlul vitezei de croazieră: șoferul poate selecta o viteză de sub 32 km/h, iar vehiculul va gestiona automat accelerația și frânarea pentru a menține viteza selectată, în timp ce șoferul se concentrează asupra direcției în teren dificil. Modul Rock Crawl – disponibil anterior doar pe Ranger Raptor – calibrează răspunsul clapetei de accelerație, controlul tracțiunii și programul de schimbare a treptelor pentru trecerea controlată peste obstacole la viteză mică în zone denivelate și stâncoase.

Propulsorul diesel EcoBlue de 2,0 litri echipează toate modelele Wildtrak X, 4 producând o valoare de cuplu maxim de 500 Nm de la 1.750 rpm și 205 CP, fiind cuplat la o transmisie automată cu 10 trepte. 5 Un nou sistem avansat de tracțiune integrală, oferit în dotarea de serie, este conceput pentru a oferi performanțe ridicate atunci când clienții au mai multă nevoie.

Ranger Wildtrak X transmite și din punct de vedere vizual un mesaj puternic, având o statură mai puternică, cu un ecartament mai lat, protecții suplimentare sub mașină și o garda la sol mai mare în comparație cu actualul Wildtrak. Aspectul său distinctiv este personalizat și mai mult de designul unic al grilei Asphalt Black, de ornamentele pentru pasajele roții și de bara de protecție spate. Farurile cu matrice LED sunt opționale, oferă lumini suplimentare integrate în grilă și o vizibilitate crescută. Logo-urile generos dimensionate cu Wildtrak X, ovalul Ford negru și jantele negre de 17 inchi din aliaj, asortate cu anvelopele All-Terrain marcate cu litere albe completează stilul inconfundabil specific utilizării în teren accidentat.

În interior, ocupanții beneficiază de scaune unice din piele de căprioară Miko, cu broderie exclusivă Wildtrak X, cu suport lateral îmbrăcat în piele de căprioară Terra, moale la atingere, cu cusături Cyber Orange, care contrastează cu planșa de bord, ornamentele ușilor și consola centrală. Conectivitatea FordPass 6 este oferită standard, iar serviciile specifice [Ford Pro](https://media.ford.com/content/fordmedia/feu/en/news/2022/04/25/leading-from-the-front--ford-pro-open-for-business-to-drive-prod.html), precum [FordLiive,](https://media.ford.com/content/fordmedia/feu/en/news/2021/09/17/fordliive-centres-now-open-for-business--already-reducing-time-o.html) îmbunătățesc experiența de utilizare.

**Ranger Tremor**

Noul Ranger Tremor 4 se bazează pe versiunea Ranger XLT și utilizează aceeași configurație mecanică, sistem de tracțiune integrală și tehnologii regăsite la Wildtrak X, fiind o versiune potrivită clienților care caută abilități ridicate în teren accidentat.

Geometria revizuită a suspensiei aduce și un plus la nivel vizual, cu o personalitate mai puternică, mai bine ancorată pe drum, cu un ecartament mai mare și protecții generos dimensionate în jurul contraaripilor. În dotarea standard, Tremor este echipat cu o bară sport tubulară care definește caracterul de adevărat aventurier, în timp ce treptele laterale din aluminiu și cele două cârlige de remorcare frontale expuse cresc nivelul de funcționalitate. Detaliile exterioare unice Boulder Grey și o grilă închisă la culoare completează aspectul îndrăzneț și distinctiv al modelului.

Scaunele și podeaua oferite la Ranger Tremor sunt rezistente la apă și sunt ușor de curățat. Un pachet opțional de comutatoare precablate permite conexiunea la sistemul electric a diferitelor echipamente precum troliu, bare luminoase cu LED sau alte echipamente – care pot fi comandate la dealerii Ford sau prin magazinul online Ford.

**Flexible Rack – o premieră în segment**

Atât Ranger Wildtrak X, cât și Tremor pot fi configurate cu noul sistem inovator Flexible Rack de la Ford. 7 Acesta permite transportarea obiectelor lungi deasupra plafonului, eliberând spațiul din benă. Sistemul Flaxible Rack va fi disponibil ca opțiune și pentru versiunile Ranger Limited și Wildtrak, începând cu luna martie 2023.

# # #

1 Caracteristicile de asistență ale șoferului sunt suplimentare și nu înlocuiesc atenția, judecata și nevoia șoferului de a controla vehiculul. Nu înlocuiește conducerea în siguranță. Consultați Manualul de utilizare pentru detalii și limitări.

2 Austria, Belgia, Marea Britanie, Republica Cehă, Danemarca, Finlanda, Franța, Germania, Grecia, Ungaria, Irlanda, Italia, Olanda, Norvegia, Polonia, Portugalia, Spania, România, Suedia, Elveția, Turcia

3 Consultați întotdeauna manualul de utilizare înainte de a conduce în off-road, informați-vă asupra terenului și dificultății traseului și utilizați echipament de siguranță adecvat.

4 Emisii de CO2 omologate Ford Ranger Wildtrak X 269-271 g/km WLTP, eficiență de combustibil omologata 10,3 l/100 km WLTP.

2 Ford Ranger Tremor 270 g/km WLTP, eficiență omologata 10,3 l/100 km WLTP. Intervalele de eficiență a combustibilului pot varia în funcție de variantele de vehicule oferite de piețele individuale. Consumurile declarate de combustibil/energie WLTP, emisiile de CO 2 și autonomia electrică sunt determinate în conformitate cu cerințele și specificațiile tehnice ale Reglementărilor Europene (CE) 715/2007 și (UE) 2017/1151 cu modificările ulterioare. Procedurile standard de testare aplicate permit compararea între diferite tipuri de vehicule și diferiți producători.

5 Puterea și cuplul sunt dezvoltate independent și nu pot fi obținute simultan.

6 AplicațiaFordPass, compatibilă cu anumite platforme de smartphone, este disponibilă prin descărcare. Se pot aplica tarife pentru mesaje și date.

7 Sistem de rack flexibil disponibil pe anumite modele din producția din 2023. Limita maximă de încărcare este de 80 kg (dinamică) și 250 kg (statică). Este necesară configurarea manuală. Se recomandă îndepărtarea catargului antenei atunci când încărcătura este poziționată deasupra antenei - poate afecta disponibilitatea serviciilor radio, satelit și conectate. Capacitatea de încărcare și încărcătură limitată de greutatea și distribuția greutății. Sarcina utilă maximă variază și se bazează pe accesorii și configurația vehiculului. Consultați eticheta de pe jambul ușii pentru capacitatea de transport a unui anumit vehicul.

***Despre Ford Motor Company***

*Ford Motor Company (NYSE: F) este o companie globală cu sediul în Dearborn, Michigan, angajată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele clienților și pentru a le consolida loialitatea. Ford dezvoltă și oferă camionete Ford inovatoare, SUV-uri, vehicule comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, care proiectează vehicule iconice cu motoare pe combustie și hibride; Ford Model e care dezvoltă vehiculele electrice inovatoare împreună cu software încorporat care definește experiențe digitale mereu active pentru toți clienții; și Ford Pro care ajută clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford urmărește soluții de mobilitate prin Ford Next și oferă servicii financiare prin Ford Motor Credit Company. Ford are aproximativ 173.000 de angajați în întreaga lume. Mai multe informații despre companie și despre produsele și serviciile sale sunt disponibile la corporate.ford.com.*

***Ford*** *este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 54.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.*